KIRJALLINEN KYSYMYS E-3029/00 esittäjä(t): Francesco Fiori (PPE-DE), Antonio Tajani (PPE-DE), Stefano Zappalà (PPE-DE), Generoso Andria (PPE-DE), Renato Brunetta (PPE-DE), Raffaele Costa (PPE-DE), Raffaele Lombardo (PPE-DE), Francesco Musotto (PPE-DE), Guido Podestà (PPE-DE), Amalia Sartori (PPE-DE), Guido Viceconte (PPE-DE), Giorgio Lisi (PPE-DE), Giuseppe Nisticò (PPE-DE), Luigi Cesaro (PPE-DE), Marcello Dell'Utri (PPE-DE) ja Mario Mauro (PPE-DE) komissiolle. Raakaöljyn hinta.



Virallinen lehti nro 136 E , 08/05/2001 s. 0162 - 0163



KIRJALLINEN KYSYMYS E-3029/00 esittäjä(t): Francesco Fiori (PPE-DE), Antonio Tajani (PPE-DE), Stefano Zappalà (PPE-DE), Generoso Andria (PPE-DE), Renato Brunetta (PPE-DE), Raffaele Costa (PPE-DE), Raffaele Lombardo (PPE-DE), Francesco Musotto (PPE-DE), Guido Podestà (PPE-DE), Amalia Sartori (PPE-DE), Guido Viceconte (PPE-DE), Giorgio Lisi (PPE-DE), Giuseppe Nisticò (PPE-DE), Luigi Cesaro (PPE-DE), Marcello Dell'Utri (PPE-DE) ja Mario Mauro (PPE-DE) komissiolle (26. syyskuuta 2000) Aihe: Raakaöljyn hinta - Raakaöljyn hinta on noussut varsin korkeaksi, eikä näytä todennäköiseltä, että se laskisi huomattavasti. - Tämänkaltainen kehitys aiheuttaa maanteiden tavaraliikenteen kuluihin vaikuttavia hinnannousuja ja sitä kautta inflaatiota. - Maanteiden tavaraliikenne kattaa nykyään yli 60 % kysynnästä, ja prosentuaalinen osuus tuskin laskee lyhyellä aikavälillä. - Kuljetusalan yrittäjien reaktiot pakottavat hallitukset ryhtymään toimiin kiistojen välttämiseksi. Euroopan yhteisöjen nykyinen lainsäädäntö ei salli veroalennuksia ainoastaan ammattimaisen maantieliikenteen alalla. - Tässä tilanteessa on vaikeaa ryhtyä toimenpiteisiin verotuksen alentamiseksi, koska siitä aiheutuisi kalliita kustannuksia. - Dieselöljyn ammattikäyttöön tarkoitetun hinnan käyttöönotto vaikuttaisi sopivimmalta ratkaisulta inflaation hillitsemiseksi ja kilpailun vääristymisen estämiseksi. Aikooko komissio ryhtyä pikaisesti toimiin laatiakseen direktiivin, jonka nojalla voitaisiin ottaa käyttöön oma hinta ammattimaiseen tavaraliikenteeseen käytettävälle dieselöljylle? Frederik Bolkesteinin komission puolesta antama vastaus (7. marraskuuta 2000) Kun on ollut kyse yhteensovitettujen toimien toteuttamisesta yhteisön tasolla raakaöljyn huomattavan hinnannousun vuoksi, komissio on useaan otteeseen ilmaissut mielipiteensä valmisteverojen valikoivasta alentamisesta hyötyajoneuvojen käyttämän kaasuöljyn osalta. Komissio katsoo, että maantiekuljetuksiin kohdistuvien valmisteverojen ja alv:n alennuksia ei pidä toteuttaa siten, että ne ovat vastoin yhteisön liikenne-, energia- ja ympäristöpolitiikkaa. Näin ollen keskipitkän aikavälin ensisijaisten toimien olisi enemmänkin sisällettävä kuljetusmuotojen välistä tasapainottamista, todellisten energia-alan sisämarkkinoiden kehittämistä ja energiansäästön edistämistä. Maantiekuljetusalan välttämätöntä taloudellista rakenneuudistustakaan ei pitäisi viivytellä. Ennen kuin jäsenvaltio myöntää tietylle alalle poikkeuksen valmisteverosäännöistä, komission on tutkittava sen yhteensopivuus verotus-(1) ja kilpailusääntöjen kanssa. (1) Neuvoston direktiivi 92/81/ETY, annettu 19 päivänä lokakuuta 1992, kivennäisöljyjen valmisteverojen rakenteiden yhdenmukaistamisesta (EYVL L 316, 31.10.1992).